ATP30 บวกแรง 7% คาดเก็งกำไรหุ้นเล็ก-ลุ้นกำไรปีหน้า Turnaround-ซื้อเป้า 1.20 บ.
ATP30 บวกแรง 7% คาดเก็งกำไรหุ้นเล็ก-ลุ้นกำไรปีหน้า Turnaround-ซื้อเป้า 1.20 บ.
ATP30 บวกแรง 7% คาดเก็งกำไรหุ้นเล็ก-ลุ้นกำไรปีหน้า Turnaround-ซื้อเป้า 1.20 บ.
5 ต.ค. 2563

ผู้สื่อข่าวรายงานว่า บริษัท เอทีพี 30 จำกัด (มหาชน) หรือ ATP30  ณ เวลา 12.06 น. อยู่ที่ระดับ 0.88 บาท บวก 0.06 บาท หรือ 7.32%  ด้วยมูลค่าซื้อขาย 10.47 ล้านบาท

บล.ฟินันเซีย ไซรัส  ระบุในบทวิเคราะห์ว่า ATP30 เป็นผู้ให้บริการรถโดยสารไม่ประจำทางเพื่อรับ-ส่งพนักงาน โดยเฉพาะนิคมอุตสาหกรรมภาคตะวันออก ครอบคลุมพื้นที่ 4 จังหวัด ได้แก่ ชลบุรี ระยอง ปราจีนบุรี และฉะเชิงเทรา นอกจากนี้ เริ่มขยายไปให้บริการรถท่องเที่ยว และให้บริการขนส่งมวลชนแบบไม่สาธารณะหรือรับส่งผู้อาศัยในคอนโดมีเนียมไปจุดขนส่งมวลชน กลยุทธ์ของบริษัทคือรักษาฐานลูกค้าเดิมควบคู่กับการขยายฐานลูกค้าใหม่ ปัจจุบันบริษัทมีสัญญาให้บริการลูกค้าอยู่ 38 ราย อายุสัญญา 3-8 ปี รวมถึงมีรถโดยสารที่ให้บริการรวม 392 คัน ซึ่งเป็นรถของบริษัทเอง 332 คัน และรถร่วมบริการ 60 คัน
ประเมินกำไรผ่านจุดต่ำสุดไปแล้วในไตรมาส 2/63 ขณะที่ครึ่งหลังปี 2563 คาดฟื้นตัวเด่น +53% H-H จากลูกค้าที่กลับมาใช้บริการมากขึ้น หลัง COVID-19 คลี่คลาย ทำให้โรงงานอุตสาหกรรมเปิดดำเนินการได้ โดยเฉพาะกลุ่มยานยนต์ที่เป็นลูกค้าหลักกลับมาผลิตแล้ว 60-70% ในไตรมาส 3/63 และ 80-90% ใน ไตรมาส 4/63 คาดกำไรสุทธิปี 2563 หดตัว 52% เทียบช่วงเดียวกันของปีก่อน และ Turnaround ในปี 2564 +112% เทียบช่วงเดียวกันของปีก่อน เป็น 48 ล้านบาท ใกล้เคียงปี 2562 หนุนจากรายได้และอัตรากำไรขั้นต้นที่เร่งขึ้น  จากลูกค้าเดิมที่กลับมาใช้บริการตามปกติ บวกกับเริ่มให้บริการลูกค้ารายใหม่ตั้งแต่ไตรมาส 2/64 ด้วยจำนวนรถเพิ่มขึ้นอีก 40-50 คัน  ประเมินราคาเหมาะสมปี 2564 ที่ 1.20 บาท (อิง PER 15x) แนะนำซื้อ จากความน่าสนใจในแง่หุ้นขนาดเล็กที่ Turnaround และมีโอกาสเติบโตอีกมากตามการเร่งลงทุน EEC